钦定古今图书集成/明伦汇编/氏族典/第041卷 > 《四川总志》 > 以国为氏〈周同姓国〉
## 钦定古今图书集成/明伦汇编/氏族典/第041卷 > 《四川总志》 > 以国为氏〈周同姓国〉

随氏侯爵，今随州是其地，楚灭之，子孙以国为氏。又
杜伯之元孙为晋大夫，食采于随，曰随会，子孙以邑
为氏。至隋，以周齐不遑宁处，故去辵作隋。《搜神记》：随
侯行野，见蛇伤，乃敷之药，蛇报以明珠，所谓随侯之
珠是也。未知随侯为何代人。